ઈનિશિયલ પબ્લિક ઓફરિંગ્સ (IPO), બોનસ, રાઈટ્સ ઈશ્યુ અને ESOP અંતર્ગત 10 ટકા કન્સેશનલ રેટથી લોંગ ટર્મ કેપિટલ ગેઈન(LTCG) ટેક્સ માટે પાત્ર બનશે. આ તમામ અંતર્ગત અગાઉ સિક્યુરિટીઝ ટ્રાન્ઝેક્શન ટેક્સ(STT) ન ચૂકવ્યો હોય તો પણ કન્સેશનલ LTCG લાગુ થશે. સરકારે 2018-19ના બજેટમાં જાહેર કર્યું હતું કે શેર વેચીને એક લાખ રૂપિયાથી વધારે જે કંઈ ફાયદો થયો હોય તેના પર 10 ટકા લોંગ ટર્મ કેપિટલ ગેઈન્સ ટેક્સ લાગુ પડશે. તેમાં શરત એ હતી કે ઈક્વિટી ખરીદતી વખતે એસટીટી ચૂકવાયો હોવો જોઈએ.